અમદાવાદ જિલ્લા કલેકટરે ચાર વર્ષ પહેલા રાજ્ય સરકારના મહેસુલ વિભાગ પાસે માર્ગદર્શન માગ્યું હતુ જેમાં કાચા કબજા અને પ્રત્યક્ષ કબજેદારોની જમીનોને નવી શરત ગણવી કે નહીં તે અંગે સ્પષ્ટ અભિપ્રાય માગવામાં આવ્યો હતો જોકે, રાજ્ય સરકારના મહેસુલ વિભાગે ત્રણ વર્ષ સુધી તો આ અંગે અભિપ્રાય આપવાનું ટાળ્યું હતુ પણ શહેરના ઓગણજ, વસ્ત્રાલ, સોલા, નિકોલ સહિતના ૫૦થી વધુ ગામોમાં પ્રત્યક્ષ કબજેદારો એટલે કે, કાચા કબજાની જમીનો આવેલી હતી જેથી ખેડુતોની દબાણ વધતાં આખરે મહેસુલ વિભાગે કાચા કબજાની જમીનો અંગે માર્ગદર્શન આપવાની ફરજ પડી હતી જેમાં મહેસુલ વિભાગે અમદાવાદ કલેકટરને ઉદ્દેશીને એક પરિપત્ર કર્યો હતો જેમાં કાચા કબજાની જમીનને જુની શરત ગણીને એનએની મંજુરી આપવા માટે આદેશ કર્યો હતો.